hu hu hu hu hu hu hu hu hu hu hu hu cs hu id en en hu en hu en hu ceb fr hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu it hu hu hu hu hu hu hu hu hu hu hu hu hu hu hu hu de en it hu zh en en ca en de ru be hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu id pt sv en hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. július 30.
Ugrás a navigációhoz Ugrás a kereséshez
A Wikimédia Commons tartalmaz Rozsdásodó rókagomba témájú kategóriát.
A rozsdásodó rókagomba (Cantharellus ferruginascens) a rókagombafélék családjába tartozó, Európában és Nyugat-Ázsiában honos, lombos és tűlevelű erdőkben élő, ehető gombafaj.
2 Elterjedése és termőhelye
A rozsdásodó rókagomba kalapja 2-6 (9) cm széles, alakja fiatalon szabálytalanul domború, majd eleinte laposan, később benyomottan, néha tölcséresen kiterül. Felszíne selymesen sima. Széle idősen hullámos. Színe halványsárga vagy tojássárgája-színű, rozsdavörösen foltosodik, a közepe többnyire sötétebb.
Húsa vékony, fehéres vagy halványsárgás színű. Szaga aromás, gyümölcsös-gombaszerű, íze is aromás, kissé csípős.
Termőrétege nem lemezes, hanem eres, ráncos. A vastag erek a tönkre mélyen lefutók, szabálytalanul, villásan elágazók. Színük halvány sárgás-krémszínű, rozsdabarna.
Tönkje 2-4 cm magas. Alakja hengeres vagy lefelé vékonyodó, néha lapított, nem üregesedik. Felszíne pikkelyes-bordás. Színe halványsárga, rozsdavörösen foltosodik.
Spórapora krémszínű. Spórája nagyjából ellipszoid, sima, nem amiloid, mérete 7,5-10 x 5-6 um.
A sárga rókagomba (néhány taxonómus a változatának tartja), a narancsvörös rókagomba, a halvány rókagomba, a narancsvörös álrókagomba, esetleg a mérgező világító tölcsérgomba hasonlíthat hozzá.
Európában és Nyugat-Ázsiában (Törökország, Irán) honos. Magyarországon nem ritka.
Lombos erdőkben (főleg bükk, tölgy, szelídgesztenye, gyertyán alatt) vagy fenyvesekben fordul elő kisebb-nagyobb csoportokban. Az aszályos időszakokat rosszul tűri. Nyáron és ősszel terem.
Rozsdásodó rókagomba - Cantharellus ferruginascens Miskolci Gombász Egyesület
Cantharellus ferruginascens Fungal Red List
Cantharellus ferruginascens P.D. Orton 1969 Funghi Italiani
Biológiaportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Rozsdásodó_rókagomba&oldid=24072397”
Taxonok from paraméter nélkül
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. július 30., 09:08
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.